Document ID: 32004R1486

32004R1486
L 273/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1486/2004 AL COMISIEI
din 20 august 2004
de completare a anexei la Regulamentul (CE) nr. 2400/96 privind înscrierea unor denumiri în „Registrul denumirilor de origine protejate și al indicațiilor geografice protejate” (Farinheira de Estremoz e Borba, Domfront, Kiwi Latina, Valle del Belice și Noix du Périgord)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele (3) și (4),
întrucât:
(1)
În conformitate cu articolul 5 din Regulamentul (CEE) nr. 2081/92, Portugalia a transmis Comisiei o cerere de înregistrare ca indicație geografică a denumirii „Farinheira de Estremoz e Borba”, Italia a transmis Comisiei o cerere de înregistrare ca indicație geografică a denumirii „Kiwi Latina” și o cerere de înregistrare ca denumire de origine a denumirii „Valle del Belice” și Franța a transmis Comisiei două cereri de înregistrare ca denumire de origine a denumirilor „Domfront” și „Noix du Périgord”.
(2)
S-a constatat, în conformitate cu articolul 6 alineatul (1) din regulamentul menționat, că acestea sunt conforme cu regulamentul în cauză, în special că ele cuprind toate elementele prevăzute la articolul 4.
(3)
Nici o declarație de opoziție, în sensul articolului 7 din Regulamentul (CEE) nr. 2081/92, nu s-a transmis Comisiei ca urmare a publicării în Jurnalul Oficial al Uniunii Europene (2) a denumirilor incluse în anexa la prezentul regulament.
(4)
Prin urmare, cele cinci denumiri pot fi înscrise în „Registrul denumirilor de origine protejate și al indicațiilor geografice protejate” și pot fi așadar protejate pe plan comunitar ca indicație geografică protejată sau ca denumire de origine protejată.
(5)
Anexa la prezentul regulament completează anexa la Regulamentul (CE) nr. 2400/96 (3) al Comisiei,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu cele cinci denumiri din anexa la prezentul regulament și aceste denumiri sunt înscrise ca indicație geografică protejată (IGP) sau ca denumire de origine protejată (DOP) în „Registrul denumirilor de origine protejate și al indicațiilor geografice protejate” prevăzut la articolul 6 alineatul (3) din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 august 2004.

Labels: 3
18
17
6